Rainieri vulkaan
Rainier (inglise Mount Rainier) on kihtvulkaan Põhja-Ameerikas Kaskaadides. Vulkaan asub USA Washingtoni osariigis, Seattle'i kesklinnast 94,1 km lõunakagus. Vulkaani kõrgus on 4392 meetrit. Rainieri peetakse üheks maailma ohtlikumaks vulkaaniks. Tema suure liustikujää koguse tõttu võib purske korral tekkiv mudalaviin olla suureks ohuks ligi 3,8 miljoni elanikuga Seattle'i linnastu lõunaosale. Vulkaan jääb Mount Rainieri rahvuspargi alale.